el el el el el el el el en ru el ru el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el it en el el el el el el el el el pl el el el el el el el el
Το θέατρο Μαριίνσκι (τα πρώην διάσημα μπαλέτα Κίροφ) παρουσιάζουν το αριστούργημα του Λούντβιχ Μίνκους, La Bayadere από 21 έως 24 ΜΑΪΟΥ 2021 στο Christmas Theater on Line.
Ζήστε την μαγεία του κλασικού μπαλέτου με άλλο ένα αριστούργημα που έρχεται από την Αγία Πετρούπολη, την παράσταση Μπαγιαντέρα σε μουσική Λούντβιχ Μίνκους, που μας το παρουσιάζει το Μπαλέτο του θεάτρου Μαριίνσκι, το ιστορικό θέατρο της Αγίας Πετρούπολης στο θέατρο που πρωτοπαρουσιάστηκε αυτό το μπαλέτο. Αποκτήστε κωδικό, συνδεθείτε και απολαύστε μια εντυπωσιακή παραγωγή με πλούσια κοστούμια και σκηνικά στην οποία συμμετέχουν οι Πρώτοι Χορευτές, οι Σολίστ και το Corps de Ballet του θεάτρου Mariinsky.
Η παράσταση μας μεταφέρει στην ατμόσφαιρα ονείρου και παραμυθιού στη μακρινή Ινδία. Η Νικία, ιέρεια του ναού, ερωτεύεται τον πολεμιστή Σολόρ και ανταλλάσσει μαζί του όρκους αιώνιας αγάπης και αφοσίωσης. Ο μαχαραγιάς όμως προσφέρει στον νέο ως σύζυγο την κόρη του Γκαμζάτι. Ο Μεγάλος Βραχμάνος, που θέλει τη Νικία για τον εαυτό του, αποκαλύπτει στον μαχαραγιά τον έρωτα των δύο νέων. Την ημέρα της τελετής των αρραβώνων του Σολόρ με την Γκαμζάτι χορεύει και η Νικία. Η Γκαμζάτι τής προσφέρει ένα καλάθι με λουλούδια έχοντας κρύψει μέσα σε αυτό ένα φίδι. Η κοπέλα πεθαίνει δηλητηριασμένη από το δάγκωμα του φιδιού…
Με επικεφαλής τον Σολόρ, μια ομάδα νεαρών πολεμιστών κυνηγά μια τίγρη. Ξεφεύγοντας από αυτούς, ο Σολόρ πείθει τον Μεγάλο Βρχαμάνο να κανονίσει ραντεβού γι’ αυτόν με την Μπαγιαντέρα Νικία, μια από τις χορεύτριες που υπηρετεί την ιερή φλόγα του ναού.
Ο Βραχμάνος βγαίνει από το ναό οδηγώντας μια επίσημη πομπή, η οποία είναι ένα σημάδι για να ξεκινήσει η τελετή της φωτιάς. Αρχίζουν οι χοροί και στη συνέχεια εμφανίζεται η Νικία, η πιο όμορφη από όλες τις χορεύτριες. Αν και έχει πάρει ιερούς όρκους αφοσίωσης στους θεούς ως ηγέτης του ναού, ο Ύπατος Βραχμάνος ομολογεί στη Νικία ότι την αγαπά και της υπόσχεται τον πλούτο και τη δύναμή αν θα γίνει δική του. Η Νικία απορρίπτει την αγάπη του. Έρχεται το βράδυ και ο Σολόρ και η Νικία συναντιούνται κρυφά, ενώ ο Βραχμάνος παρακολουθεί. Ο Σολόρ ζητά από τη Νίκια να φύγει μαζί του. Συμφωνεί, αλλά πρώτα απαιτεί να της δώσει τον όρκο της αιώνιας πίστης και αγάπης.
Ο Μαχαραγιάς Ραχάζ λέει στην κόρη του, την Γκαμζάτι, ότι ήρθε η ώρα να παντρευτεί και ότι πρέπει να συναντήσει τον άνδρα με τον οποίο είναι αρραβωνιασμένη - χωρίς να γνωρίζει - πολλά χρόνια, από όταν ήταν ακόμη παιδί. Ο Μαχαραγιάς προορίζει τον Σολόρ για να γίνει ο άντρας της κόρης του. Ο Σολόρ γοητεύεται από την ομορφιά της Γκαμζάτι, αλλά αισθάνεται μπερδεμένος καθώς θυμάται τη Νικία και τους όρκους που μόλις έδωσε. Η ώρα για τον γάμο - που είχε συμφωνηθεί χωρίς την συγκατάθεση του Σολόρ και της Γκαμζάτι - είναι κοντά και ο πατέρας της νύφης ζητάει από τη Νικία να χορέψει στην τελετή χωρίς όμως να της αποκαλύψει ποιος είναι ο γαμπρός.
Ο Βραχμάνος αναφέρει στον Μαχαραγιά τους όρκους αγάπης που έχει ακούσει να δίνουν η Νικία και ο Σολόρ. Ο Μαχαραγιάς θυμώνει, αλλά η απόφασή του παραμένει αμετάβλητη: Ο Σολόρ θα παντρευτεί την κόρη του και η Μπαγιαντέρα Νικία θα πεθάνει.
Ο Μεγάλος Βραχμάνος δεν περίμενε μια τέτοια αντίδραση και για να αποτρέψει τον θάνατο της Νικία που έχει ερωτευτεί, θυμίζει στον Μαχαραγιά ότι αυτό το έγκλημα θα προκαλέσει τον θυμό των θεών και την εκδίκηση τους, καθώς η Νικία υπηρετεί την ιερή φλόγα του ναού.  Η Γκαμζάτι ακούει τη συζήτηση. Καλεί έναν σκλάβο να της φέρει τη Νίκια. Όταν εμφανίζεται, η Γκαμζάτι της λέει για τον γάμο που πλησιάζει και της αποκαλύπτει ότι θα παντρευτεί τον Σολόρ. Η Νικία ταράζεται και διαμαρτύρεται καθώς όπως της αναφέρει, ο Σολόρ ορκίστηκε αιώνια πίστη και αγάπη σε αυτήν… Η κόρη του Μαχαραγιά ζητά από την Μπαγιαντέρα να τον εγκαταλείψει και η Νικία θυμωμένη επιτίθεται στην Γκαμζάτι με ένα μαχαίρι, αλλά παρεμβαίνει μια υπηρέτρια και αποτρέπει την επίθεση.
Στον Κήπο του παλατιού του Μαχαραγιά, η γιορτή για το γάμο του Σολόρ και της Γκαμζάτι βρίσκεται σε εξέλιξη και μια σειρά από χορούς προσφέρει διασκέδαση σε όλους τους επισκέπτες. Η Μπαγιαντέρα Νικία με τη σειρά της αν και δεν έχει όρεξη, παίρνει διαταγή να χορέψει. Ένα σκλάβος της προφέρει ένα καλάθι με λουλούδια που ο Βραχμάνος έφερε ως δώρο στη Νικία. Η Νικία το δέχεται, αλλά ένα δηλητηριώδες φίδι που έκρυψε η Γκαμζάτι στο καλάθι, γλιστρά και την δαγκώνει. Ο Βραχμάνος έρχεται αμέσως δίπλα της για να της προσφέρει ένα αντίδοτο αλλά της λέει ότι θα της το δώσει μόνο αν δεχθεί την αγάπη του και γίνει δική του.  Τον αρνείται ξανά. Η Νικία πεθαίνει και ο Σολόρ γονατίζει μπροστά στο άψυχο σώμα της.
Ο Σολόρ βασανίζεται από τύψεις και έχει πέσει σε βαθιά κατάθλιψη. Ο Βραχμάνος προσπαθεί με χίλιους τρόπους να τον κάνει πάλι χαρούμενο.  Του φέρνει έναν γητευτή φιδιού και ο Σολόρ κοιμάται καθώς τον νανουρίζουν οι ήχοι του φλάουτου.
Ο Σολόρ ονειρεύεται ότι βρίσκεται στο Βασίλειο των Σκιών. Εκεί χορεύουν τα  φαντάσματα των πεθαμένων ψυχών που εμφανίζονται μπροστά του. Ανάμεσά τους βλέπει την αγαπημένη του Νικία που τον παρακαλεί να την ακολουθήσει…
Μπαλέτο σε τρεις πράξεις
Λιμπρέτο: Μαριούς Πετιπά και Σεργκέι Χουντεκόβ
ΜΕ ΤΟ ΜΠΑΛΕΤΟ ΚΑΙ ΤΗΝ ΟΡΧΗΣΤΡΑ ΤΟΥ ΘΕΑΤΡΟΥ MARIINSKY
Μουσική διεύθυνση: Μπόρις Γκρουζίν
Νικία (Nikia) : Βικτόρια Τερασκίνα Κορυφαία χορεύτρια του Μπαλέτου Μαριίνσκι (Principal Dancer)
Σολόρ (Solor) : Βλαντίμιρ Σκλιαρόφ – Κορυφαίος χορευτής του Μπαλέτου Μαριίνσκι (Principal Dancer
Πρώτη πρεμιέρα: 23 ιανουαρίου 1877, Αγία Πετρούπολη
Πρώτη πρεμιέρα της συγκεκριμένης χορογραφίας: 10 Φεβρουαρίου 1941, Αγία Πετρούπολη
Παρασκευή 21 Μαΐου 2021 στις 20:00
Σάββατο 22 Μαΐου 2021 στις 16.00 και στις 20:00
Κυριακή 23 Μαΐου 2021 στις 16.00 και στις 20:00
Δευτέρα 24 Μαΐου 2021 στις 20:00
ΤΙΜΗ ΚΩΔΙΚΟΥ: 12 ευρώ
ΠΛΗΡΟΦΟΡΙΕΣ 211 77 01 700
ΠΡΟΠΩΛΗΣΗ ΚΩΔΙΚΩΝ: 211 77 01 700, www.viva.gr, www.christmastheater.gr
Manon του Kenneth MacMillan: Η ιστορία πίσω από τη δημιουργία του κλασικού μπαλέτου
8 ταινίες με χορό στο Netflix που θα σας ανεβάσουν τη διάθεση
Η διάσημη μπαλαρίνα Aurélie Dupont αποχαιρετά το Μπαλέτο της Όπερας του Παρισιού - Η συγκινητική ανάρτησή της
Ζιζέλ με το Μπαλέτο και την Ορχήστρα της Εθνικής Όπερας της Οδησσού στο Ηρώδειο
Η πιο ρομαντική πρόταση γάμου στην παράσταση Roberto Bolle & Friends στο Θέατρο Arena Di Verona
Περισσότερα σε αυτή την κατηγορία: « Το New York City Ballet γιορτάζει την επιστροφή του στη σκηνή με ένα υπέροχο φιλμ γεμάτο χορό "Θυμήσου, σώμα…": Νέες χορογραφίες από το Μπαλέτο της ΕΛΣ στο 5ο Διαδικτυακό Φεστιβάλ της Εθνικής Λυρικής Σκηνής »